José Carreras
Store norske leksikon,Kunst og estetikk,Musikk,Klassisk musikk,Internasjonale klassiske sangere
José Carreras er en katalansk operasanger (tenor), spesielt kjent for sine Verdi- og Puccini-tolkninger. Han debuterte på operascenen allerede 11 år gammel i en opera av Manuel de Falla.
José Carreras studerte ved konservatoriet i Barcelona. Hans voksne operadebut fant sted i Barcelona 1970, og ved Covent Garden og Metropolitan 1974. I sin aktive karriere hadde han over 60 roller på repertoaret. Han har gjort tallrike plateinnspillinger, ikke minst av Verdis operaer, og ellers italiensk og fransk repertoar.Etter kamp mot leukemi i 1980-årene vendte han tilbake til scenen. Sammen med Luciano Pavarotti og Plácido Domingo utgjorde han «De tre tenorer», som hadde enorm suksess med sine felles konserter fra 1990.Han har utgitt selvbiografien Singing for the Soul (1991). Les mer i Store norske leksikon opera tenor